《送冯献道运使得岸字》
宋代·冯时行

蜀江滟新肥，送客上霄汉。
别怀老易感，醉帻狂更岸。
春暄鼓气全，风软帆力半。
青云随步履，紫气郁几案。
清明锁积阴，当阳盛熙旦。
群奸付严科，四海归睿断。
君行此其时，国光炳大观。
况乃济时须，礧砢真巨干。
举杯酬拖尾，为赋鹿鸣乱。
云从动岩穴，起我病痯痯。
沟壑未填委，胡为甘屏窜。
日边多故人，为我致此段。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。